b'\n_START_ARTICLE_\nSagaskip\n_START_PARAGRAPH_\nEt sagaskip er et skip (prim\xc3\xa6rt et vikingskip) som nevnes i sagalitteraturen, for eksempel av Snorre Sturlason i Heimskringla. Eksempler p\xc3\xa5 slike skip er Olav Tryggvasons skip Ormen lange og Hellig Olavs skip Visund._NEWLINE_Det er ikke f\xc3\xb8rt bevis for sagaskipenes faktiske eksistens, men funn av st\xc3\xb8rre vikingskip i moderne tid viser allikevel at slike skip kan ha eksistert. Dette er funnene av blant annet Osebergskipet og Gokstadskipet (begge av b\xc3\xa5tklassen karv) klare eksempler p\xc3\xa5, men ogs\xc3\xa5 en rekke andre funn st\xc3\xb8tter en slik teori. At det ogs\xc3\xa5 eksisterte enda st\xc3\xb8rre skip, er funnet av Roskilde 6 i Danmark et klart bevis for. Dette var en 36 meter lang skeide, trolig bygget i tiden like etter \xc3\xa5r 1025.'